एक बीजेपी विधायक की फटकार के बाद महिला आईपीएस अधिकारी चारू निगम की आंख में आंसू आ गए| विधायक राधा मोहन दास अग्रवाल को एक महिला आईपीएस अधिकारी को सार्वजनिक रूप से फटकार लगाते देखा गया| इस घटना का वीडियो भी सोशल मीडिया पर वायरल हो गया है| इलाके में शराब की दुकानों के खिलाफ लोग प्रदर्शन कर रहे थे| वहीं लोगों ने महिला आईपीएस अफसर चारु निगम पर यह आरोप लगाया कि अधिकारी ने जबरन उन्हें वहां से हटाया| इसके अलावा एक महिला से मारपीट की और 80 साल के एक बुजुर्ग को घसीटा| फिर क्या मौके पर पहुंचे बीजेपी विधायक राधा मोहन दास अग्रवाल ने लोगों के सामने महिला अधिकारी को फटकार लगा दी| जब यह मामला तूल पकड़ने लगा तो विधायक और महिला आईपीएस अधिकारी अपनी सफाई देने में जुट गए| चारु निगम ने आरोप लगाते हुए कहा कि विधायक राधा मोहन दास अग्रवाल ने सार्वजनिक रूप से उनकी बेइज्जती की| ग्रामीणों पर पुलिस की कार्रवाई के विरोध में भाजपा विधायक राधामोहन दास अग्रवाल ने मौके पर पहुंचकर सड़क को जाम कर दिया| उन्होंने ग्रामीणों को छोड़ने पर ही जाम खोलने की बात कही| उन्होंने आरोप लगाया कि चारू निगम ने जान-बूझकर ग्रामीणों पर लाठीचार्ज करा दिया| इससे कई महिलाओं और बच्चों को चोटें आई हैं| उन्हें ऐसा नहीं करना चाहिए था| विधायक ने सड़क जाम कर आईपीएस अधिकारी चारू निगम को जमकर फटकार लगाई जिसके बाद अधिकारी अपने आंसू रोक नहीं पाईं और रोने लगीं| चारू इस समय गोरखपुर के चिलुआताल थाना में एएसपी की रैंक पर पोस्टेड हैं| आईपीएस अधिकारी चारु निगम रूमाल निकालकर आंसू पोंछती नजर आई|